stanford-oval/wikipedia huggingface dataset:
כוח הטיטאנים נגד הטיטאנים הצעירים
הפצה

הסרט הוקרן בפסטיבל קומיק-קון, סן דייגו ב-21 ביולי 2019 ויצא דיגיטלי ב-24 בספטמבר של אותה שנה ועל גבי DVD ו-Blu-ray ב-15 באוקטובר של אותה שנה.
ביקורות

הביקורות של הסרט היו חיוביות. אתר IGN נתן לסרט ציון 8 מתוך 10. כמו כן אתר CBR נתן לסרט ביקורת חיובית. Rotten Tomatoes נתן לסרט 100% (5 ביקורות).
הערות שוליים

↑  יעל עדות, Teen Titans Go והטיטאנים המקוריים יאחדו כוחות בפרויקט חדש, באתר IGN Israel, ‏2018-11-02
↑  ‘Teen Titans’ Talent Reflects on OG, New Series Movie Matchup - Media Play News
↑  "REVIEW: Teen Titans Go Vs. Teen Titans Is A Goofy Love Letter To The Team". CBR (באנגלית אמריקאית). 2019-07-24. נבדק ב-2019-09-10.
↑  Teen Titans Go! Vs. Teen Titans Movie Review - Comic Con 2019 - IGN (באנגלית), נבדק ב-2019-09-10
↑  Teen Titans Go! Vs. Teen Titans (באנגלית), נבדק ב-2023-01-10
סקורפיוס

| --- | --- |

 נתונים גאוגרפיים
 מיקום:  הים התיכון 
 קואורדינטות:  38°41′31″N 20°44′35″E﻿ / ﻿38.692°N 20.743°E﻿ / 38.692; 20.743
 שטח:  0.878 קילומטר רבוע
 אורך:  1.72 קילומטר
 רוחב:  1.24 קילומטר
 נתונים מדיניים
 מדינה:  יוון 
 אוכלוסייה:  3 (2021, 1991)
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסקורפיוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסקורפיוס
 
סקורפיוס (ביוונית: Σκορπιός) הוא אי יווני קטן הממוקם בים היוני בסמוך לאי לפקדה. האי ששייך לאיי טילבואידס (מקבוצת האיים היוניים), התפרסם כאי הפרטי של המיליארדר אריסטוטלס אונאסיס ושבו התקיימה חתונתו עם ג'קלין קנדי ב-20 באוקטובר 1968.
סקורפיוס מיוער בצפיפות, אורכו המרבי כ-1.2 קילומטר וגובהו המרבי 81 מ' מעל פני הים.
נודע כי ביל גייטס ומדונה הביעו התעניינות ברכישת האי אך לבסוף האי נמכר ל-Ekaterina Rybolovleva בשנת 2013 בעסקה שכללה כמה חברת בסכום כולל של 153 מיליון דולר.
שמו של האי סקורפיוס חזר והתפרסם בשנת 2010 לא רק בשל עסקת הרכישה שלו אלא גם בשל הצהרות פוליטיקאים גרמנים כי על ממשלת יוון למכור איים כדי לחלץ את כלכלתה מהגרעון ומהמיתון הקשה שאליו נקלעה. מאוחר יותר, לאחר שקיבלה סיוע כספי מהאיחוד האירופי ומקרן המטבע הבינלאומית, הביעה ממשלת יוון נכונות למכור איים קטנים דוגמת סקורפיוס המהווים קרקעות מדינה.
הערות שוליים

↑  Island playground sells for $153 million - CNN Video, נבדק ב-2018-12-04
ערך זה הוא קצרמרבנושא גאוגרפיה של יוון ובנושא איים. אתם מוזמנים לתרום לוויקיפדיה ו.
כרמלית (שבת)

כרמלית היא אחת מארבע רשויות השבת המפורטות בהלכה. הכרמלית היא בעיקרה מקום שאינו מוקף במחיצות, ואינו מקום הילוך לרבים. בניגוד לשאר רשויות השבת, כרמלית היא רשות שתוקנה מדרבנן, שכן מדאורייתא היא נכללת בהגדרה של מקום פטור. כיום, רוב השטחים הפתוחים נחשבים לכרמלית (כל זמן שלא הוקפו בעירוב). כל דיני הכרמלית הם מדרבנן, ועיקריה הם איסור הוצאת והכנסת חפצים מהכרמלית לרשות היחיד ולרשות הרבים, ואיסור הולכת חפץ יותר מ-4 אמות בתוך הכרמלית.
פירוש השם כרמלית הוא כ-'ארמלית', היינו כאלמנה, שאינה לא נשואה ולא רווקה, כלומר הכרמלית אינה לא רשות הרבים ולא רשות היחיד. פירוש נוסף הוא שכרמל היא מילה נרדפת ליער, שגם הוא לא רשות היחיד ולא רשות הרבים (וזה גם מקור שמו של הר הכרמל - הר היער).פירוש נוסף הוא שכרמל היא צירוף המילים רך ומל כלומר לא לח ולא יבש אלא בינוני כמו כרמל המובא בתורה [רמ"א סימן שמ"ה סעיף א' ובמשנ"ב שם]
סיבת גזירת רשות הכרמלית, היא כדי שלא ייווצר בלבול בין רשות הרבים שבה אסור לטלטל, לבין מקום פטור, שבו מותר לטלטל ללא הגבלה, וגזירה זו הפכה מקומות רבים שנחשבו למקום פטור, לכרמלית.
גדרי כרמלית

כרמלית היא מקום שאינו מוקף מחיצות (שאז הוא רשות היחיד) וגם אינו מקום הילוך לרבים (שאז הוא רשות הרבים). דוגמאות למקומות שהם כרמלית הם שדה, ימים, נהרות ומדבריות. אין משמעות לבעלות על הכרמלית, שכן היא יכולה להיות שטח ציבורי, כגון סמטה קטנה או שטח פרטי כגון שדה.
מאחר שלפי שיטות רבות בהלכה כיום, על מנת ששטח יחשב כרשות הרבים, צריכים להיות בו 600,000 איש ביום, יוצא שחלק ניכר של השטחים הציבוריים כיום הם כרמלית, וניתן לטלטל בהם, לאחר שמתקנים אותם באמצעות עירוב ההופך אותם לרשות היחיד.
כרמלית יכולה להיות גם בתוך רשות הרבים, כגון שטח של ד' על ד' טפחים (כ-1,000 סמ"ר) בגובה או בעומק של בין ג' לט' טפחים (24–79 ס"מ), או שטח שמוקף מחיצות בגובה או עומק כזה, אולם כרמלית אינה יכולה להיות בתוך רשות היחיד, שאז היא בטלה לרשות היחיד. דוגמה לכרמלית כזו היא תעלה נמוכה. שטח ברשות הרבים שאין בני רשות הרבים משתמשים בו, מכיוון שהוא אינו נוח, כגון קרן זווית, נחשב לכרמלית גם כן. רשות הרבים המקורה בגג, נחשבת גם כן לכרמלית.
כרמלית אינה יכולה להיות כלי המטלטל, אלא רק דבר המחובר לקרקע, כגון סלע, או שיח נמוך. ואם כלי הוא בגודל המתאים לכרמלית – הרי הוא בטל לרשות בה הוא עומד.
במקרה שרשות היחיד הגדולה מבית סאתים (5,000 אמות מרובעות, כ-800 מטר רבוע) ואינה משמשת למגורים, כגון דיר גדול, השטח נחשב לכרמלית. וכן אם רשות היחיד אינה מוקפת במחיצות כהלכתה, היא נחשבת לכרמלית לחומרא, והיינו שדנים בה לחומרא גם את דיני רשות היחיד וגם את דיני כרמלית.
דיני הוצאה מרשות לרשות בכרמלית

כל דיני הוצאה והכנסה בכרמלית הם מדרבנן, שכן מדין התורה, כרמלית היא מקום פטור (חוץ מרשות היחיד הנעשית כרמלית):
מותר להוליך חפץ בתוך כרמלית במרחק של פחות מ-4 אמות (כ-180 ס"מ).
מותר להעביר חפץ בין כרמלית לכרמלית כשהמרחק הוא פחות מד' אמות.
מותר להעביר חפץ מכרמלית למקום פטור.
אסור לטלטל חפץ או משא בתוך הכרמלית יותר מ-4 אמות (כ-180 ס"מ).
אסור להעביר חפץ מכרמלית לרשות היחיד.
אסור להעביר חפץ מכרמלית לרשות הרבים
דינים שונים בכרמלית

אוויר הכרמלית מעל ל-10 טפחים (80 ס"מ) נחשב למקום פטור, בדומה לדין הנוהג ברשות הרבים.
אדם או בהמה העומדים בכרמלית, נחשבים ככרמלית, אף שחלקם העליון עומד במקום פטור (אוויר הכרמלית מעל 10 טפחים).
כשחכמים גזרו על איסור טלטול בתוך הכרמלית, הם לא גזרו על טלטול חפץ העומד בכרמלית ועשוי להזיק את העוברים, כגון אבן שאפשר להיתקל בה, ולכן מותר לטלטלה למקום צדדי אפילו יותר מד' אמות, כדי לסלק את ההיזק.
אסור לטלטל בכרמלית טלטול של פחות מ-4 אמות מספר פעמים, שמא ישכח ויעביר יותר מ-4 אמות, אולם מותר לקבוצת אנשים להעביר מזה לזה פחות פחות מ-4 אמות, כיוון שיזכירו זה לזה שלא להעביר יותר מ-4 אמות (בדומה לדין ברשות הרבים).
בימים ובנהרות, הנחשבים לכרמלית, לפי הפסיקה המקובלת,  נמדדת הכרמלית מגובה פני המים, ועד 10 טפחים מעל פני המים. ומעל גובה זה – נחשב למקום פטור.
רשות יחיד גדולה שאינה משמשת למגורים, ונחשבת לכרמלית לחומרא, מותר לטלטל ממנה לכרמלית אחרת (שהייתה מקום פטור) בתוך 4 אמות כאילו הייתה כרמלית שהייתה מקום פטור, אף שבמקורה היא רשות היחיד.
ישנה מחלוקת האם יש מקום פטור בתוך הכרמלית, או שמקום פטור בכרמלית בטל לכרמלית, כשם שהוא בטל לרשות היחיד.
חורי כרמלית אינם ככרמלית, אלא נידונים לפי גבהם ורחבם. כלומר, חללו של חור או חלון בקיר הפונה לכרמלית (ואינו פונה מן העבר השני אל רשות היחיד) וגבוה מ3 טפחים מהקרקע אינו נידון ככרמלית אלא אם כן הוא רחב 4 על 4 טפחים, ונמצא בגובה של בין 10 - 3 טפחים מהקרקע. אך אם הוא ברוחב 4 על 4 טפחים וגבוה מ10 טפחים הריהו רשות היחיד, ואם אין בו רוחב של 4 על 4 טפחים - הריהו מקום פטור. ברם, אם החור או החלון נמוך עד כדי שנמצא בתוך גובה של 3 טפחים מהקרקע, דינו ככרמלית ללא תלות במידות ארכו ורחבו.
הערות שוליים

↑  ערוך השולחן אורח חיים שמה סעיף לז
↑  הקדמת פירוש קהתי למסכת שבת על פי התלמוד הירושלמי
↑  ערוך השולחן אורח חיים שמו סעיף ז
↑  ערוך השולחן אורח חיים שמה סעיף מה
↑  ערוך השולחן אורח חיים שמה סעיף ט
↑  ערוך השולחן אורח חיים שמה סעיף לז
↑  ערוך השולחן אורח חיים שמה סעיף מד
↑  ערוך השולחן אורח חיים שמו סעיף ט
↑  ערוך השולחן אורח חיים שמה סעיף מד
↑  ערוך השולחן אורח חיים שמו סעיף י
↑  ערוך השולחן אורח חיים שמה סעיף מה
↑  שולחן ערוך אורח חיים סימן שמה סעיף יז. משנה ברורה שם סעיף קטן ע וסעיף קטן עא.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
שדה חקלאי נחשב לכרמלית
סקושה-בנק ארנה

| --- | --- |

האולם במהלך משחק כדורסל
האולם במהלך משחק כדורסל
 כינוי:  ההאנגר
 על שם:  סקוטיה בנק 
 שמות קודמים:  אייר קנדה סנטר
 מיקום:  קנדה טורונטו, קנדה
 קואורדינטות:  43°38′36″N 79°22′45″W﻿ / ﻿43.643333333333°N 79.379166666667°W﻿ / 43.643333333333; -79.379166666667
 אבן יסוד:  12 במרץ 1997
 תקופת הפעילות:  19 בפברואר 1999 – הווה (25 שנים)
 עלות הבנייה:  265 מיליון דולר קנדי
 בעלים:  Maple Leafs Sports and Entertainment
 מפעיל:  מייפל ליף ספורטס אנד אנטרטיינמנט 
 אדריכל:  פופולוס 
 קבוצות:  טורונטו מייפל ליפס (1999 - היום) טורונטו ראפטורס (1999 - היום) טורונטו רוקס (2001 - היום) טורונטו פאנטומס (2001 - 2002)
 מושבים:  כדורסל 19,800 הוקי קרח 18,819 לקרוס 18,819 קונצרטים 19,800 תיאטרון 5,200
 www.scotiabankarena.com
  מפת מיקום  מפה מפורטת   (למפת טורונטו מוגדלת) סקושה-בנק ארנה(למפת טורונטו רגילה) סקושה-בנק ארנה  he tabBackground:;tabBorder:#aaa;defaultTab:0;
 
הלוגו הישן
סקוֹשה-בנק ארנה (באנגלית: Scotiabank Arena) הוא אולם ספורט בביי סטריט (Bay street)‏ 40, במרכז טורונטו שבאונטריו, קנדה. האולם שייך ל-Maple Leafs Sports and Entertainment Ltd. זהו גם אצטדיון הבית הרשמי של קבוצת ה-NBA טורונטו ראפטורס, קבוצת ה-NHL טורונטו מייפל ליפס, וה-NLL טורונטו רוקס, וכמו כן היה זה אצטדיון הבית של קבוצת הפוטבול טורונטו פאנטומס.
האולם נפתח ב-19 בפברואר 1999 ונקרא אז "אייר קנדה סנטר". עלות בנייתו הייתה כ-265 מיליון דולרים קנדיים ושטחו הוא 62 דונם.
האולם נקרא גם ה"האנגר" בגלל היותו מזוהה לאורך שנים עם החברה המאמצת הקודמת שלו, אייר קנדה.
היסטוריה

אבן הפינה של סקושה-בנק ארנה, תחת השם "אייר קנדה סנטר", הונחה בפברואר 1997.

האתר היה שייך למרכז הפצה של רשות הדואר הקנדית.
החזית הבולטת של הקירות בצד המזרחי והמערבי של המבנה שומרת על הפנים של האולם. האולם נבנה במטרה להחליף את מייפל ליף גארדנס האגדי שהיה קטן מדי וישן מדי.

האולם פתח את משחקי ה-NHL נגד מונטריאול קנדיאנס ב-20 בפברואר 1999.

כמו כן פתח את משחקי ה-NBA נגד ונקובר גריזליס ב-21 בפברואר 1999.

ניצחון האליפות הראשית הראשונה שהייתה באולם, עדיין בשמו המקורי, הייתה ב-14 במאי 2005 כאשר טורונטו רוקס הביסו את אריזונה סטינג וזכו באליפות של ה-NLL.
גלריה

המבנה מבחוץ
ג'רי האליוול מופיעה במקום
מתופף להקת מיוז, דומיניק הווארד, בזמן הופעה להקתו
האולם במהלך משחק כדורסל
תמונה ממשחק של טורונטו ראפטורס נגד ברוקלין נטס בשנת 2014
כריסטינה, נסיכת הולנד

כריסטינה, נסיכת הולנד (בהולנדית: Christina, Prinses der Nederlanden‏; 18 בפברואר 1947 – 16 באוגוסט 2019) הייתה בתה הקטנה של יוליאנה, מלכת הולנד ואחותה של ביאטריקס, מלכת הולנד.
ביוגרפיה

הנסיכה מריה כריסטינה נולדה ב-18 בפברואר 1947 בארמון המלכותי בבארן, הולנד, ליוליאנה, נסיכת הולנד, ולברנהרד, נסיך ליפה-ביסטרפלד. בילדותה הייתה מוכרת בשם מַרַייְקֶה (Marijke), כינוי חיבה של שמה הראשון. ב-9 באוקטובר אותה שנה היא הוטבלה, וסנדקיה היו סבתה וילהלמינה, מלכת הולנד, אחותה הבכורה ביאטריקס, נסיכת הולנד, וינסטון צ'רצ'יל, סבתה ארמגארד פון קראם, פליצ'ה, נסיך בורבון-פארמה, ואן, נסיכת בורבון-פארמה.
במהלך ההיריון אמה חלתה באדמת, וכתוצאה מכך, מרייקה נולדה כמעט עיוורת. עם הזמן, ההתקדמות הרפואית אפשרה טיפולים אשר, בעזרת משקפיים מיוחדים, הביאו לשיפור הראייה שלה, כך שהיא יכלה ללמוד בבית הספר ולחיות חיים נורמליים יחסית. בשנת 1948 סבתה וילהלמינה, מלכת הולנד, התפטרה לאחר שלטון של כמעט 58 שנה, לטובת אמה של מרייקה - יוליאנה, מלכת הולנד. לצורך טיפולי העין של מרייקה, נעזרה אמה יוליאנה בשירותיה של מרפאת באמונה שנויה במחלוקת. הדבר הביא באמצע שנות החמישים לסכסוך בין הוריה, אשר התגלגל עד למשבר חוקתי. המשבר יושב, אך בעקבותיו פחת כוחה של יוליאנה.
למרות הנכות הראשונית שלה, היא הייתה ילדה מבריקה ומאושרת, עם כישרון רב למוזיקה. כמו כן, היה לה גם כישרון לשפות, וכנערה צעירה הפתיעה את נשיא צרפת, רנה קוטי, בשיחה רהוטה איתו בצרפתית. כמו אחיותיה, היא הצטרפה לתנועת הצופים כילדה צעירה.
בשנת 1963 שינתה הנסיכה מרייקה את שמה לשמה השני, כריסטינה. בגיל 21 היא עברה לקנדה ללמוד מוזיקה קלאסית במונטריאול, ולאחר כמה שנים, היא קיבלה משרת הוראה בבית הספר מונטסורי בניו יורק, שם, בשם כריסטינה ואן אורנז', נפגשה הנסיכה והתחילה מערכת יחסים עם גולה קובני בשם חורחה פרס אי גיירמו, שהיה מורה בהארלם ומלונאי לשעבר. גיירמו נולד בהוואנה ב-1 באוגוסט 1946, לפדריקו חילברטו פרס אי קסטייו ואשתו אדניה מרסדס גיירמו אי מררו.
מכיוון שגיירמו היה קתולי, הייתה אפשרות שהנישואים עלולים לגרום לשערורייה ציבורית בהולנד, כמו זו שהתרחשה בשנת 1964, כאשר אחותה של כריסטינה הנסיכה איריינה נישאה לקרלוס הוגו, דוכס פארמה. לפיכך, הנסיכה כריסטינה, באותה תקופה התשיעית בתור לכס המלוכה ההולנדית, ויתרה על זכויותיה ועל זכויות צאצאיה על כס המלכות לפני שהודיעה רשמית על אירוסיה ביום האהבה 1975.
ב-28 ביוני 1975 התחתנו השניים בהולנד, ולאחר נישואיהם הם התגוררו בניו יורק, אך לאחר מכן עברו להולנד, שם הם התגוררו ליד האג. ב-25 באפריל 1996 התגרשה כריסטינה מבעלה, ולאחר מכן חזרה עם ילדיה לגור בארצות הברית. לאחר מות אמה, גרה כריסטינה בלונדון, ולאחר מכן התגוררה במונטה ארג'נטריו, איטליה.
כריסטינה הקליטה מספר תקליטורים והייתה לה קרן מוזיקה בהולנד. היא שרה בהלוויות של הוריה, ואף השתתפה בקונצרט מחווה לפסטיבל CIMA שנערך באיטליה למלכה יוליאנה, בניצוחו של ז'ורז'ה שאמינה (אנ').
כריסטינה נפטרה ב-16 באוגוסט 2019.
משפחתה

ב-28 ביוני 1975 התחתנה כריסטינה ברומא עם חורחה פרס אי גיירמו, ונולדו להם 3 ילדים:
ברנרדו גיירמו (נולדה ב-1977)
ניקולס גיירמו (נולדה ב-1979)
ג'וליאנה גיירמו (נולדה ב-1981)
כריסטיאן בולאניוס

כריסטיאן בולאניוס נבארו (בספרדית: Christian Bolaños Navarro; נולד ב-17 במאי 1984) הוא כדורגלן קוסטה ריקאי המשחק בקבוצת דפורטיבו סאפריסה בעמדת הקשר ימני ובנבחרת קוסטה ריקה.
קריירת מועדונים

בולאניוס התחיל את הקריירה שלו במחלקת הנוער של דפורטיבו סאפריסה בשנת 2001 עלה לבוגרים. עם סאפריסה זכה בארבע אליפויות קוסטה ריקה, גביע UNCAF למועדונים ובגביע CONCACAF לאלופות. באליפות העולם לקבוצות 2005 הגיע עם הקבוצה למקום השלישי וזכה במקום השלישי ב"שחקן הטורניר". לאור יכולתו בטורניר, הוזמן בולאניוס למבחנים בליברפול אך שוחרר לאחר שלא הרשים. ב-9 באוגוסט 2006 נסגרה עסקת השאלתו של בולאניוס לצ'רלטון אתלטיק לשנה אחת, אך הוא לא הצליח להשיג אשרת עבודה והעסקה בוטלה. ב-2 ביוני 2007 הוא חתם על חוזה של 3 שנים באודנסה בולקלוב הדנית. ב-6 בנובמבר 2008 הוא חתם בסטארט הנורווגית העסקה יצאה לפועל ב-1 בינואר 2009. במשחקו הראשון בקבוצה זכה בולאניוס לביקורת נלהבת מהתקשורת. במשחק הרשמי הראשון שלו בקבוצה הבקיע שני גולים נגד סטרומסגודסט. ב-30 באוגוסט 2010 הוא חתם ל-3 שנים בפ.צ. קופנהגן תמורת מיליון אירו.
קריירה בינלאומית

בצעירותו, היה בולאניוס חלק מנבחרת קוסטה ריקה בכדורגל עד גיל 17 והשתתף עימה בגביע העולם בכדורגל עד גיל 17 שנערכה בטרינידד וטובגו בשנת 2001. במאי 2005 ערך את הופעת הבכורה שלו במדי הנבחרת הבוגרת במשחק ידידות נגד נורווגיה. הוא השתתף עם הנבחרת בגביע הזהב 2005, מונדיאל 2006, גביע הזהב 2007, גביע הזהב 2011 ובמונדיאל 2014.
סטטיסטיקה > מועדונים

| מידע> עונה | מידע> מועדון | מידע> ליגה | ליגה> משחקים | ליגה> שערים | גביע> משחקים | גביע> שערים | יבשתי> משחקים | יבשתי> שערים | סה"כ> משחקים | סה"כ> שערים |
| --- | --- | --- | --- | --- | --- | --- | --- | --- | --- | --- |

| קוסטה ריקה | קוסטה ריקה | קוסטה ריקה | ליגה | ליגה | גביע | גביע | צפון אמריקה | צפון אמריקה | סה"כ | סה"כ |
| 2001-02 | דפורטיבו סאפריסה | ליגת העל הקוסטה ריקאית | 17 | 1 | ? | ? | ? | ? | ? | ? |
| 2002-03 | דפורטיבו סאפריסה | ליגת העל הקוסטה ריקאית | 21 | 1 | ? | ? | ? | ? | ? | ? |
| 2003-04 | דפורטיבו סאפריסה | ליגת העל הקוסטה ריקאית | ? | ? | ? | ? | ? | ? | ? | ? |
| 2004-05 | דפורטיבו סאפריסה | ליגת העל הקוסטה ריקאית | 33 | 1 | ? | ? | ? | ? | ? | ? |
| 2005-06 | דפורטיבו סאפריסה | ליגת העל הקוסטה ריקאית | 34 | 2 | ? | ? | ? | ? | ? | ? |
| 2006-07 | דפורטיבו סאפריסה | ליגת העל הקוסטה ריקאית | 33 | 5 | ? | ? | ? | ? | ? | ? |

| דנמרק | דנמרק | דנמרק | ליגה | ליגה | גביע | גביע | אירופה | אירופה | סה"כ | סה"כ |
| 2007-08 | אודנזה | ליגת העל הדנית | 22 | 3 | 1 | 0 | 4 | 0 | 26 | 3 |
| 2008-09 | אודנזה | ליגת העל הדנית | 2 | 0 |  |  | 3 | 0 | 5 | 0 |

| נורווגיה | נורווגיה | נורווגיה | ליגה | ליגה | גביע | גביע | אירופה | אירופה | סה"כ | סה"כ |
| 2009 | סטארט | ליגת העל הנורווגית | 25 | 7 | 2 | 1 |  |  | 27 | 8 |
| 2010 | סטארט | ליגת העל הנורווגית | 20 | 6 | 5 | 0 |  |  | 25 | 6 |

| דנמרק | דנמרק | דנמרק | ליגה | ליגה | גביע | גביע | אירופה | אירופה | סה"כ | סה"כ |
| 2010-11 | פ.צ. קופנהגן | ליגת העל הדנית | 24 | 6 | 0 | 0 | 3 | 0 | 27 | 6 |
| 2011-12 | פ.צ. קופנהגן | ליגת העל הדנית | 32 | 3 | 0 | 0 | 0 | 0 | 32 | 3 |
| 2012-13 | פ.צ. קופנהגן | ליגת העל הדנית | 23 | 2 | 0 | 0 | 8 | 1 | 31 | 3 |
| 2013-14 | פ.צ. קופנהגן | ליגת העל הדנית | 11 | 0 | 0 | 0 | 4 | 0 | 15 | 0 |

| סה"כ | קוסטה ריקה | קוסטה ריקה | 138 | 10 | ? | ? | ? | ? | ? | ? |
| סה"כ | דנמרק | דנמרק | 114 | 14 | 1 | 0 | 22 | 1 | 137 | 15 |
| סה"כ | נורווגיה | נורווגיה | 45 | 13 | 7 | 1 |  |  | 52 | 14 |
| סה"כ בקריירה | סה"כ בקריירה | סה"כ בקריירה | 297 | 37 | ? | ? | ? | ? | ? | ? |
סטטיסטיקה > בינלאומית

נכון ל-25 במאי 2014.
| נבחרת | עונה | משחקים | שערים |
| --- | --- | --- | --- |
|  קוסטה ריקה | 2005 | 12 | 1 |
|  קוסטה ריקה | 2006 | 6 | 0 |
|  קוסטה ריקה | 2007 | 1 | 0 |
|  קוסטה ריקה | 2008 | 2 | 0 |
|  קוסטה ריקה | 2009 | 8 | 0 |
|  קוסטה ריקה | 2010 | 2 | 0 |
|  קוסטה ריקה | 2011 | 8 | 0 |
|  קוסטה ריקה | 2012 | 4 | 1 |
|  קוסטה ריקה | 2013 | 9 | 0 |
|  קוסטה ריקה | 2014 | 1 | 0 |
| סה"כ | סה"כ | 53 | 2 |
תארים

סאפריסה
אליפות קוסטה ריקה: 2003/2004, 2005/2006, 2006/2007
גביע CONCACAF לאלופות: 2005
פ.צ. קופנהגן
אליפות דנמרק: 2010/2011, 2012/2013
הגביע הדני: 2011/2012
כרעם ביום בהיר

כרעם ביום בהיר הוא ביטוי עברי המתאר אירוע בלתי-צפוי, שהתחולל במפתיע, בדומה להפתעה שיעורר רעם אם יישמע ביום בהיר, נטול עננים.
דוגמאות:
בשנת 1900 סיפר העיתון "המגיד" לקוראיו: "כרעם ביום בהיר באה אלינו השמועה מאודיסה, כי בתי הספר נסגרים".
ביום שבו נודע על מעצרו של ישראל בר, איש אמונו של דוד בן-גוריון, כחשוד בריגול פתח מאמר המערכת של "מעריב" במילים: "כרעם ביום בהיר נפלה עלינו הידיעה על מעצרו של ישראל בר והאשמתו בריגול לטובת מדינה זרה, אשר יחסיה עם אויבינו בנפש הם הדוקים ביותר."
ביטוי סלנג בעל משמעות קרובה הוא "נפל מהשמים".
באנגלית משמש למטרה זו ביטוי בעל אופי דומה, "Out of the Blue", שניתן לתרגמו מילולית כ"מן הכחול", כאשר המילה blue (כחול) בביטוי מרמזת לשמים הכחולים מהם לא מצפים לדבר מה בלתי שגרתי. צורה מאורכת יותר של האמרה, שבה משמעות המילה blue בהירה ומפורשת יותר, היא out of the clear blue sky (מתוך שמי התכלת הבהירים; או הווריאציה הקלה out of a clear blue sky, מתוך שמי תכלת בהירים).
הערות שוליים

↑  מבשרת ציון, המגיד, 30 באוגוסט 1900
↑  פצצת ישראל בר, מעריב, 15 באפריל 1961
↑  מוזכר גם במלון עולמי לעברית מדוברת מאת דן בן אמוץ ונתיבה בן-יהודה. עמ' 155
↑  The Ofxord dictionary of idioms, עמ' 31
↑  come out of a clear blue sky, באתר the free dictionary
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
כרצבוס

| כרצבוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: צבוסיים
סוג:: כרצבוס
שם מדעי
 Cheracebus
תחום תפוצה


כרצבוס (שם מדעי: Cheracebus; מילולית: "טיטי האלמנה, עקב צבע הפנים והידיים השחורים, המזכירים לבוש אלמנה") הוא סוג של קופים ממשפחת הצבוסיים וקבוצת הטיטים שתוארו ב-2016 שהתפצלו מהסוג קליצבוס (Callicebus). קופים אלה חיים לאורך יערות הגשם של צפון-מערב אמריקה הדרומית בחופת הצמרות והם אוכלי כל. צבע פרוותם לרוב שחורה והם גדולים יחסית לקופי טיטי.
מיני הסוג קליצבוס פוצלו לסוג זה לאחר בדיקות גנטיות וטקסונומיות שנערכו בידי מספר חוקרים ובראשם ההגנטיקאית הייזל ביירן, כשהסוג הראשי טיטי פוצל לשני סוגים קרובים: כרצבוס ופלקטורוצבוס.
מינים

טיטי שטני (Cheracebus lucifer)
טיטי שחור (Cheracebus lugens)
טיטי שחור-יד קולומביאני (Cheracebus medemi)
טיטי ריו פורוס (Cheracebus purinus) - לעיתים נחשב כתת-מין של טיטי הצווארון
טיטי אדום-ראש (Cheracebus regulus)
טיטי הצווארון (Cheracebus torquatus)
כריסטין קנגלו

| --- | --- |

קנגלו בשנת 2008
 לידה:  1 בדצמבר 1961 (בת 62) סן פרננדו, טרינידד וטובגו 
 מדינה:  טרינידד וטובגו
 השכלה:  אוניברסיטת איי הודו המערבית ( .LL.B) בית הספר למשפטים של יו ודינג (LEC)
 מפלגה:  התנועה הלאומית העממית (2011–2015) עצמאית (2015-היום)
 בן זוג:  קרווין גרסיה
 הנשיאה השביעית של טרינידד וטובגו (2023-היום)
 נשיאת הסנאט של טרינידד וטובגו (2015 - 2023)
 חברה בסנאט (2015 - 2023)
 שרת המדע, הטכנולוגיה והחינוך העל-יסודי (2007 - 2010)
 חברת פרלמנט מטעם מחוז פוינט-א-פייר (2007 - 2010)
 שרה לענייני משפט (2005 - 2007)
 שרה במשרד ראש הממשלה (אספקת שירותים חברתיים) (2002 - 2005)
 סגנית נשיא הסנאט של טרינידד וטובגו (2002)
 סנטורית מטעם האופוזיציה (2001)
 
כריסטין קרלה קנגלו (Christine Carla Kangaloo) (נולדה ב-1 בדצמבר 1961) היא פוליטיקאית מטרינידד, המכהנת בתור הנשיאה השביעית של טרינידד וטובגו מאז שנת 2023.
היא הייתה נשיאת הסנאט של טרינידד וטובגו משנת 2015 ועד התפטרותה כדי לרוץ לנשיאות ב-2023. היא האדם היחיד שכיהן גם כנשיאה וגם כסגנית נשיא הסנאט של טרינידד וטובגו, האישה הראשונה שכיהנה כסגנית נשיא הסנאט והאישה השנייה (אחרי הנשיאה פולה-מיי ויקס) שכיהנה כנשיאה של טרינידד וטובגו ונשיאת הסנאט.
ביוגרפיה

קנגלו נולדה למשפחה הודו-טרינידית פרסביטריאנית לקרלייל וברברה קנגלו והיא החמישית מבין שבעת ילדיהם. היא למדה בבית הספר היסודי הפרסביטריאני גרנט ממוריאל; מנזר סנט ג'וזף, סן פרננדו. קנגלו סיימה את לימודי המשפטים באוניברסיטת איי הודו המערבית ויו וודינג בשנת 1983 וקיבלה את התואר במשפטים בשנת 1985.
קריירה

משנת 1985 עד 1992 עבדה קנגלו עם אביה, קרלייל, במשרד עורכי הדין שלו. בשנת 1992, קנגלו הצטרפה לרשות השופטת, כעוזרת רשמת, של בית המשפט העליון. היא כיהנה בתפקיד זה במשך 4 שנים, עד 1996. בעקבות פטירתו הפתאומית של אביה, היא חזרה למשרד עורכי הדין שלו, כדי להשלים את חובותיו. בשנת 1998, גב' קנגלו הצטרפה למשרד עורכי דין מבוסס בסן פרננדו. ב-12 בינואר 2001, קנגלו הפכה לראשונה לחברת פרלמנט כסנאטורית מהאופוזיציה תחת כהונתו של מנהיג האופוזיציה פטריק מאנינג. לאחר מכן כיהנה כסגנית נשיא הסנאט ב-2002 מונתה שרה בלשכת ראש הממשלה. בהמשך מונתה לשרה לענייני משפט בשנת 2005. בבחירות הכלליות בטרינידד וטובגו ב-2007, היא נבחרה לבית הנבחרים כמועמדת התנועה הלאומית העממית (PNM) עבור מחוז פוינט-א-פייר ושימשה כשרת המדע, הטכנולוגיה והחינוך התיכוני. ב-23 בספטמבר 2015 היא נבחרה לנשיאת הסנאט ב-48 קולות לעומת 21 הקולות שקיבל מועמד האופוזיציה. ונכנסה לתפקיד ב-20 במרץ 2023 לכהונה בת 5 שנים.
חיים אישיים

קנגלו נשואה 24 שנים לקרווין גרסיה והיא מחלימת סרטן.
הערות שוליים

↑  Taitt, Ria (7 בינואר 2023). "FROM RED HOUSE TO PRESIDENT'S HOUSE". Trinidad Express Newspapers (באנגלית). נבדק ב-22 בינואר 2023. {{cite news}}:  (עזרה)
1 2  "96.1 WEFM" (באנגלית). נבדק ב-15 ביולי 2020 – via Facebook. {{cite news}}:  (עזרה)
1 2  "Photos of the Day: President Inauguration". Trinidad and Tobago Newsday. 21 במרץ 2023. נבדק ב-24 במרץ 2023. {{cite web}}:  (עזרה)
1 2 3  טרינידד וטובגו - ינואר 2023, באתר idea (באנגלית)
↑  Mc Letchie, Alison (2013), "The Parasitic Oligarchy? The Elites in Trinidad and Tobago".
1 2 3 4 5  [https://www.generationunlimited.org/he-ms-christine-carla-kangaloo H.E. Ms. Christine Carla Kangaloo
President, Trinidad and Tobago], generation unlimited (באנגלית)
↑  "Kangaloo to act as President of Trinidad & Tobago". Trinidad and Tobago Government News. נבדק ב-15 ביולי 2020. {{cite news}}:  (עזרה)
↑  "The Trinidad Guardian -Online Edition Ver 2.0". Trinidad and Tobago Guardian. אורכב מ-המקור ב-17 ביולי 2020. נבדק ב-15 ביולי 2020. {{cite news}}:  (עזרה)
↑  "The Trinidad Guardian -Online Edition Ver 2.0". Trinidad and Tobago Guardian. אורכב מ-המקור ב-15 ביולי 2020. נבדק ב-15 ביולי 2020. {{cite news}}:  (עזרה)
↑  Lord, Richard. "?PM: Two elections coming this year". Trinidad and Tobago Guardian (באנגלית). נבדק ב-15 ביולי 2020. {{cite news}}:  (עזרה)
↑  "Battle over Marabella sports ground". Trinidad and Tobago Newsdday. 5 במרץ 2008. נבדק ב-15 ביולי 2020. {{cite news}}:  (עזרה)
↑  "T&T Guardian" (באנגלית). נבדק ב-15 ביולי 2020 – via Facebook. {{cite web}}:  (עזרה)
כרמן שרהי

| --- | --- |
אין תמונה חופשית
 לידה:  29 ביוני 1981  (בת 43) מקסיקו נואבו לארדו, מקסיקו
 שם לידה:  כרמן שרה גרסיה סאנץ
 מוקד פעילות:  מקסיקו
 תקופת הפעילות:  מ-2004
 עיסוק:  זמרת, שחקנית, דוגמנית, רקדנית
 סוגה:  פופ, רית'ם אנד בלוז
 סוג קול:  מצו-סופרן 
 שפה מועדפת:  ספרדית
 כלי נגינה:  קול
 שיתופי פעולה בולטים:  רומינה מרוקין פיירו
 
כרמן שרה גרסיה סאנץ (בספרדית: Carmen Sarahí; ‏29 ביוני 1981) היא זמרת, שחקנית ודוגמנית מקסיקנית.